## El director general de Transparència i Participació es reunix amb la directora de Las Naves per a abordar la col·laboració entre les dos institucions

*** Per a José Tárrega, el treball conjunt “ens permet desenvolupar iniciatives en matèria de govern obert de caràcter innovador, com el programa escolar POLIS, que ens acosta a la població juvenil”**

El director general de Transparència i Participació, José Tárrega, s'ha reunit amb la regidora de Turisme, Innovació, Ocupació i Emprenedoria a l'Ajuntament de València, Paula Llobet, i amb la directora de la Fundació de la Comunitat Valenciana per a la Promoció Estratègica, el Desenvolupament i la Innovació Urbana - Las Naves, Marta Chillarón.

Durant la trobada s'han abordat els diferents projectes en el marc del conveni de col·laboració entre la Generalitat i Las Naves, “iniciatives en les quals continuarem treballant de manera conjunta entre les dos institucions”, ha afirmat el director general de Transparència i Participació.

Per a José Tárrega, “es tracta d'un compromís que ens permet desenvolupar iniciatives en matèria de govern obert de caràcter innovador, com el programa escolar POLIS, orientat a l'anàlisi de polítiques públiques en centres d'educació secundària de la Comunitat Valenciana i en el qual participa l'alumnat i el personal docent a través d'activitats formatives i tallers pràctics".

En este sentit, el director general de Transparència i Participació ha assenyalat que estes accions, que compten amb una dotació de 15.000 euros, “ens acosten a la població juvenil a través d'activitats relacionades amb dades obertes, reutilització o rendició de comptes”.

Fecha: 13/09/2023